Heller (aadlisuguvõsa)

Heller (vene keeles Геллер) oli Rootsist pärit aadlisuguvõsa. Suguvõsa kustus meesliinis 1889. aastal.

Ajalugu
Suguvõsa esindajad tulid 17. sajandi lõpul Rootsist Eestimaale.

Hellerid rüütelkonna matriklis
1764. aasta 4. märtsil (vkj) immatrikuleeriti vennad Justus Friedrich von Heller (1722−?) ja Gustav Heinrich von Heller (1729−maeti 1802) Liivimaa rüütelkonna matriklisse. 13. jaanuaril (vkj) 1765 immatrikuleeriti nad ka Eestimaa rüütelkonna matriklisse. Vendadest noorem võeti lisaks 8. oktoobril (vkj) 1797 Saaremaa rüütelkonna matriklisse. Õuenõunik Friedrich Johann von Heller (1719−1789) kanti 27. augustil (vkj) 1786 Eestimaa kubermangu aadlisuguvõsaraamatusse.

Suguvõsa liikmeid
Karl Gustav Friedrich von Heller (1791−1878), kindralmajor, topograaf
Balthasar Christian Alexander von Heller (1795−1859), kindralmajor

Helleri suguvõsa mõisavaldused
Eestimaa:
Kirimäe (Kirrimäggi) (kuni 1730ndad), Konvere (Konfer) (1730ndad), Metsiku (Metzikus) (1724−1792)
Liivimaa eesti distrikt:
Vedu (Fehtenhof) (1726−1732)
Saaremaa:
Hallika (Hallikas) (1760ndad, rendivaldus), Kapi (Kappimois) (1814−1820, rendivaldus), Tamse (Tamsel) (enne 1758−pärast 1811, rendivaldus)

Viited

Kirjandus
EAA, f. 957, n. 1, s. 1676 (Perekond Heller).
EAA, f. 1674, n. 2, s. 98 (Heller).
Genealogisches Handbuch der baltischen Ritterschaften. Teil: Estland. Bd I. Görlitz: Verlag E. U. Starke, 1930. Lk 316-317 .
Genealogisches Handbuch der baltischen Ritterschaften. Teil: Livland. Bd I. Görlitz: Verlag E. U. Starke, 1929. Lk 283 (allmärkus) .
Genealogisches Handbuch der baltischen Ritterschaften. Teil: Oesel. Tartu: Osaühing „Ilutrükk”, 1935. Lk 151-154 .

Eestimaa matrikliaadel
Liivimaa matrikliaadel
Saaremaa matrikliaadel